b'\n_START_ARTICLE_\nSociale medier\n_START_SECTION_\nMarkedsf\xc3\xb8ring via det sociale medie\n_START_PARAGRAPH_\nEt af de vigtigste grundlag for en succesfuld social medie markedsf\xc3\xb8ring er at opbygge \xe2\x80\x9dsocial autoritet\xe2\x80\x9d. Social autoritet bliver udviklet n\xc3\xa5r en person eller organisation etablere sig selv som en \xe2\x80\x9dekspert\xe2\x80\x9d indenfor et givet omr\xc3\xa5de/emne og derved har en indflydelse p\xc3\xa5 dette omr\xc3\xa5de eller emne._NEWLINE_Det er i denne proces hvor man \xe2\x80\x9dbygger\xe2\x80\x9d social autoritet at sociale medier bliver rigtig brugbare. Det er derfor at en af de grundl\xc3\xa6ggende koncepter i sociale medier, er at du ikke kan have fuld kontrol over dit budskab gennem sociale medier men snarere kan begynde at deltage i en dialog, i h\xc3\xa5bet om at du kan have en relevant indflydelse i denne samtale._NEWLINE_Men denne deltagen i dialogen skal v\xc3\xa6re udf\xc3\xb8rt p\xc3\xa5 en velovervejet m\xc3\xa5de, fordi folk er blevet resistente over for markedsf\xc3\xb8ring generelt, men is\xc3\xa6r for direkte eller \xc3\xa5benlys markedsf\xc3\xb8ring gennem sociale medier. Det kan synes ulogisk men det er den v\xc3\xa6sentligste grund til at opbygge trov\xc3\xa6rdig social autoritet og grunden til alvoren i det. Personen der st\xc3\xa5r for markedsf\xc3\xb8ringen skal og kan ikke forvente at folk forst\xc3\xa5r et markedsf\xc3\xb8rings budskab af sig selv._NEWLINE_I \xe2\x80\x9dThe Edleman trust barometer report\xe2\x80\x9d fra 2008 har flertallet p\xc3\xa5 hele 58\xc2\xa0% af respondenterne sagt at de finder firmaer og produkt informationer der kommer fra \xe2\x80\x9dpersoner som mig\xe2\x80\x9d mest trov\xc3\xa6rdige. I rapporten fra 2010 har 64\xc2\xa0% skiftet til at de foretr\xc3\xa6kker deres informationer kommer fra en ekspert eller akademiker i stedet for en \xe2\x80\x9dperson som mig\xe2\x80\x9d. Brent Leary fra Inc. Technology siger: \xe2\x80\x9ddette tab af tillid og ledsagende skift til eksperter og autoriteter, tyder p\xc3\xa5 at v\xc3\xa6re sammenfaldende med den stigende brug af sociale medier og netv\xc3\xa6rker.\xe2\x80\x9d_NEWLINE_S\xc3\xa5ledes har brugen af sociale medier som markedsf\xc3\xb8ring \xc3\xa6ndret form via folks nye holdning. Rapporten fra 2010 viser at det er mest effektivt hvis markedsf\xc3\xb8ring gennem sociale medier kredser omkring den oprigtige skabelse af autoritet. En person der har en rolle indenfor markedsf\xc3\xb8ring for et firma, m\xc3\xa5 overbevise folk i m\xc3\xa5lgruppen om deres oprigtige intentioner, viden og ekspertise indenfor produktets omr\xc3\xa5de, ved at give brugbare og rigtige informationer uden at markedsf\xc3\xb8re produktet \xc3\xa5benlyst. Det skal ogs\xc3\xa5 v\xc3\xa6re forbundet med de informationer der er givet i forvejen._NEWLINE_Hvis markedsf\xc3\xb8relsen g\xc3\xb8res p\xc3\xa5 en trov\xc3\xa6rdighed m\xc3\xa5de, vil modtageren af denne information opbygge en tro p\xc3\xa5 udgiveren og udgiveren vil have autoritet. Denne person eller organisation bliver en tankeleder, og iscenes\xc3\xa6tter sig selv som en trov\xc3\xa6rdig vejleder i stedet for en markedsf\xc3\xb8rings formidler._NEWLINE_Selvf\xc3\xb8lgelig er der mange m\xc3\xa5der en autoritet kan blive skabt \xe2\x80\x93 og en indflydelse kan blive opn\xc3\xa5et \xe2\x80\x93 for eksempel som: deltagelse i Wikipedia hvilket faktisk indeholder mere bruger generet information end de fleste mennesker regner med; eller at give brugbart indhold gennem sociale netv\xc3\xa6rker p\xc3\xa5 platforme som for eksempelvis Facebook og twitter; eller artikel skrivning gennem sider som Ezine Artickles og Scribd; og giver faktabaserede svar p\xc3\xa5 \xe2\x80\x9dsociale sp\xc3\xb8rgsm\xc3\xa5l og svar\xe2\x80\x9d sider som Ehow og Yahoo! Answers._NEWLINE_Som et resultat af de sociale medier og den direkte og indirekte indflydelse af de sociale medier under markedsf\xc3\xb8relse, er forbrugerne i dag liges\xc3\xa5 villige eller mere til at g\xc3\xb8re k\xc3\xb8b baseret p\xc3\xa5 hvad de har l\xc3\xa6st og set p\xc3\xa5 en platform vi kalder for \xe2\x80\x9dsocial\xe2\x80\x9d men kun hvis det er pr\xc3\xa6senteret af en person de ser som trov\xc3\xa6rdig.\n_START_SECTION_\nVirkning og brug\n_START_PARAGRAPH_\nHer vil vi hurtigt vise nogle eksempler p\xc3\xa5 hvordan det sociale medie bliver og er blevet brugt._NEWLINE_Den hollandske mand Ramon Stoppelenburg rejste gratis verden rundt, uden at bruge penge fra 2001 til 2003, takket v\xc3\xa6re hans blog: letmestayforaday.com. Hans side var hans profil ud af til online, han brugte sin side til at skabe et n\xc3\xb8dvendigt netv\xc3\xa6rk for at hans verdens omrejsning kunne blive fuldendt. Dette gjorde Stoppelenburg til en af de f\xc3\xb8rste online, der har benyttet sig af det online medie p\xc3\xa5 en social og effektiv m\xc3\xa5de. Han brugte det sociale medie til at skabe et netv\xc3\xa6rk over hele verden(det kaldes ogs\xc3\xa5 netting.)_NEWLINE_De sociale medier har muligvis v\xc3\xa6ret integrerende del af den arabiske revolution og opr\xc3\xb8rerne i 2011. En anonym aktivist fra Kairo kort har udtalt sig: \xe2\x80\x9dvi bruger facebook til at skemal\xc3\xa6gge protesterne, twitter til at koordinere og youtube til at fort\xc3\xa6lle hele verden om det\xe2\x80\x9d. Der er dog en vis debat om i hvilket omfang de sociale medier giver mulighed for denne form for \xc3\xa6ndring._NEWLINE_De sociale medier bygger broer mellem mennesker som ikke har haft kendskab til hinanden f\xc3\xb8r, eller genforener to eller flere mennesker der ikke har haft kontakt i noget tid.Hvis vi nu ser p\xc3\xa5 mediet skype, man bruger det til at have samtaler med en anden, hvor man b\xc3\xa5de kan se og h\xc3\xb8re, personen man snakker med._NEWLINE_Det er blevet meget popul\xc3\xa6rt at k\xc3\xb8re markedsf\xc3\xb8ring gennem de sociale medier. Som reklamer i siden af din chat side eller i henvisninger p\xc3\xa5 en youtube video.\n_START_SECTION_\nWeb 2.0\n_START_PARAGRAPH_\nP\xc3\xa5 Web 1.0, som er en betegnelse der f\xc3\xb8rst opstod da Web 2.0 blev introduceret, s\xc3\xa5 man mest informationer, som en samling af dokumenter. I Web 2.0 ser man derimod informationer, som \xe2\x80\x9dmikro-indhold\xe2\x80\x9d. Det vil sige at parter af indhold og data opdelt i bidder bliver samlet i nye sammenh\xc3\xa6nge og samlet til et stort indhold. Dette nye store indhold vil s\xc3\xa5 igen indg\xc3\xa5 som mikro-indhold i andre sammenh\xc3\xa6nge. Det der karakteriserer den generelle web-applikation alts\xc3\xa5 at den kan samle store og sm\xc3\xa5 data m\xc3\xa6ngder og information i forskellige sammenh\xc3\xa6nge og genbruge det i andre og nye kontekster. Det g\xc3\xb8r at indholdet bliver mere dynamisk end set tidligere._NEWLINE_Man ser ser tit Web 2.0 betegnet som \xe2\x80\x9dsocial web\xe2\x80\x9d. Grunden ligger i m\xc3\xa5den hvorp\xc3\xa5 de forskellige datas bliver delt og udviklet brugerne imellem. F\xc3\xb8r i tiden havde brugere af nettet sj\xc3\xa6ldent kontakt, de interagerede alts\xc3\xa5 ikke s\xc3\xa5 meget som nu. Dette s\xc3\xa5s kun p\xc3\xa5 chat-sider og debatforums, men disse kontakter og udvekslinger kan dog ikke sammenlignes med udvekslingen i de nye Web 2.0-applikationer._NEWLINE_F\xc3\xb8r i tiden pr\xc3\xb8vede man at f\xc3\xa5 folk med p\xc3\xa5 id\xc3\xa9en om at de selv kunne v\xc3\xa6re med til at p\xc3\xa5virke en hjemmeside specifikt efter deres behov. Dengang s\xc3\xa5 det dog ikke lyst ud. Men eftersom brugerne har f\xc3\xa5et mere erfaring, der er st\xc3\xb8rre udviklingsm\xc3\xa6ssige muligheder og at man ser v\xc3\xa6sentligt bedre forbindelser kunne Web 2.0 blive s\xc3\xa5 stor en succes som det er i dag._NEWLINE_I dag kr\xc3\xa6ves websites der g\xc3\xa5r in under Web 2.0 at have et design skabt til den konstante \xc3\xa6ndring, der er p\xc3\xa5 disse sider._NEWLINE_Web 2.0 er g\xc3\xa5et hen og blevet en stor del af nettet. Brugerne har taget id\xc3\xa9en om at de selv kan v\xc3\xa6re med til skabe \xe2\x80\x9dnetoplevelsen\xe2\x80\x9d til sig.'